*Tämä artikkeli käsittelee vuodesta 2008 lähtien valmistettua keskiluokan automallia. Vuosina 2002–2008 valmistetusta crossoverista on oma artikkelinsa.*
**Chevrolet Cruze** on Chevroletin vuodesta 2008 lähtien valmistama keskiluokan automalli, joka on suunniteltu edulliseksi maailmanautoksi. Mallin tekniikka on pitkälti yhteneväinen Opel Astran kanssa.

Chevrolet Cruze I (2008–2015)
-----------------------------

Ensimmäisen sukupolven Cruze tuli markkinoille vuoden 2008 lopussa korvaamaan Pohjois-Amerikassa Chevrolet Cobaltin ja muilla alueilla Daewoo Lacettin. Oseaniassa auton nimenä oli **Holden Cruze** ja Etelä-Koreassa **Daewoo Lacetti Premiere**. 

Chevrolet Cruze sai vuoden 2009 Euro NCAP -kolaritestistä tulokseksi täydet viisi tähteä.

Hatchback-korinen Holden Cruze.
Ensimmäisenä korimallina esiteltiin neliovinen sedan. Holdenin suunnittelema viisiovinen hatchback saapui vuoden 2011 puolivälissä ja farmarimalli Station Wagon vuotta myöhemmin.

Chevrolet Cruze Station Wagon
Suomessa Cruzen moottoreina olivat aluksi 1,6- (124 hv) ja 1,8-litraiset (141 hv) Ecotec-bensiinimoottorit sekä 1,7 (129 hv) ja 2,0 litran (163 hv) dieselit. Myöhemmin valikoima täydentyi 1,4-litraisella (140 hv) Ecotec-turbomoottorilla.

 

Chevrolet ilmoitti vuoden 2013 lopussa vetäytyvänsä Euroopan markkinoilta vuoden 2015 loppuun mennessä. Tämä tarkoitti sitä, ettei toisen sukupolven Cruzeakaan siis enää tuotaisi Eurooppaan.

Chevrolet Cruze II (2014–)
--------------------------

Toisen sukupolven Chevrolet Cruze tuli markkinoille Kiinassa vuoden 2015 puolivälissä ja Yhdysvalloissa saman vuoden lopussa. Eri markkinoilla myytävät mallit ovat ulkonäöltään hieman erinäköisiä. Viisiovinen hatchback tuli markkinoille vuonna 2017. Australiassa autoa myydään sedan-korisena nimellä Holden Astra. Hatchback-korinen samanniminen malli puolestaan on täysin sama auto kuin Euroopassa myytävä Opel Astra.

Kiinassa myytävä Chevrolet Cruze.
Yhdysvalloissa ainoa moottori oli aluksi 1,4-litrainen (153 hv) suorasuihkutusturbo, jonka saa kuusivaihteisella manuaali- tai automaattivaihteistolla varustettuna. Dieselmoottori tuli saataville vuonna 2017.

Hatchback-korinen Chevrolet Cruze.
Kiinassa 1,4-litraisen ohella saatavana on myös 1,5-litrainen (113 hv), jossa voimansiirtona on kuusivaihteinen automaattivaihteisto. 1,4-litraiseen ei ole Kiinassa saatavana perinteistä automaattivaihteistoa, mutta sen tilalla on seitsenportainen kaksoiskytkinvaihteisto. 

Toisen sukupolven facelift-malli.
Huhtikuussa 2018 Cruze koki kasvojenkohotuksen, jossa siihen tehtiin uudistuksia muun muassa etusäleikköön.

Lähteet
-------

1. 1 2 3  Käytetty Chevrolet Cruze: Millainen on Korean-Chevy? *Auto Bild*.  23.7.2015.  Arkistoitu 29.9.2015. Viitattu 28.9.2015.
2. ↑  Chevrolet Cruze 2009 Euro NCAP. Viitattu 28.9.2015. (englanniksi)
3. 1 2  Testi: Chevrolet Cruze HB LTZ 2.0D.  *Auto Bild Suomi*, 9.9.2011, nro 17.
4. ↑  Chevrolet hyvästelee Euroopan *Yle Uutiset*.  5.12.2013. Viitattu 28.9.2015.
5. ↑  2017 Chevrolet Cruze *Car and Driver*.  22.12.2016. Viitattu 23.12.2016. (englanniksi)
6. ↑  Chevrolet Cruze – 2016 *Media.chevrolet.com*. Chevrolet. Viitattu 23.1.2016. (englanniksi)
7. ↑  2019 Chevrolet Cruze and Spark facelifts revealed *Overdrive*.  10.4.2018. Viitattu 14.3.2020. (englanniksi)

Aiheesta muualla
----------------

* Kuvia tai muita tiedostoja aiheesta **Chevrolet Cruze** Wikimedia Commonsissa